2017. gada 4. jūlijā Rīkojums Nr. 343

Rīgā (prot. Nr. 33 37. §)

**Grozījumi Ministru kabineta 2016. gada 10. februāra rīkojumā Nr. 136**

**"Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā"**

Izdarīt Ministru kabineta 2016. gada 10. februāra rīkojumā Nr. 136 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā" (Latvijas Vēstnesis, 2016, 29. nr.) šādus grozījumus:

1. Svītrot 4.3. apakšpunktu.

2. Papildināt rīkojumu ar 4.1 punktu šādā redakcijā:

"4.1 Noteikt, ka projekta aprakstu (IKT mērķarhitektūras versiju) Ministru kabinetā kā Ministru kabineta lietu iesniedz tiešās pārvaldes iestāde, kuras padotībā ir projekta iesniedzējs vai kura pati ir projekta iesniedzēja, pirms tam projekta aprakstu saskaņojot ar Tieslietu ministriju, Finanšu ministriju, Vides aizsardzības un reģionālās attīstības ministriju, Latvijas Pašvaldību savienību un Latvijas Lielo pilsētu asociāciju."

Ministru prezidents Māris Kučinskis

Vides aizsardzības un

reģionālās attīstības ministra vietā –

tieslietu ministrs Dzintars Rasnačs